[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000005", "text": "Dod o hyd i Gwrs"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "35 o fyfyrwyr Prifysgol Bangor yn dringo Kilimanjaro i godi arian i Mind"}, {"text_idx": "#000015", "text": "Bydd 35 o fyfyrwyr Prifysgol Bangor yn dringo mynydd uchaf Affrica, Kilimanjaro, i godi arian i\u2019r elusen iechyd meddwl, Mind."}, {"text_idx": "#000016", "text": "Bydd y myfyrwyr yn hedfan i Tanzania ar 3 Medi 2019, i ddringo i gopa Kilimanjaro, sy'n 5,895 metr (19,341 tr.) uwchlaw lefel y mo\u0302r."}, {"text_idx": "#000019", "text": "Ymarfer yn EryriYchwanegodd Tom Savory: \"Er mwyn paratoi ar gyfer yr her, rydym wedi bod yn hyfforddi fel ti\u0302m yn lleol yn Eryri gan ddringo'r Wyddfa, Rhaeadr Fawr Abergwyngregyn a'r Garn mewn amodau gaeaf difrifol, yn ogystal ag ymarfer yn unigol."}, {"text_idx": "#000020", "text": "\"Cawsom hefyd ddiwrnod o brofiad mewn Siambr Uchder/Hypocsia dan arweiniad Dr Jamie Macdonald, Pennaeth yr Ysgol Gwyddorau Chwaraeon, Iechyd ac Ymarfer, i gael profiad o uchder eithafol, yn ogystal a\u0302 chlywed sgwrs am effaith uchder eithafol ar y corff. Mae aelodau unigol o'r ti\u0302m wedi cymryd rhan mewn gweithgareddau eraill gan gynnwys rhedeg marathon.\""}, {"text_idx": "#000022", "text": "\"Cyflwynodd un o\u2019n swyddogion ymchwil, Dr Rossetti, ganlyniadau o'n gwaith ymchwil diweddar, a ganfu fod bod mor ffit a\u0302 phosibl yn gorfforol cyn gadael yn helpu mynyddwyr i ymdopi a\u0302 gofynion dringo, heb gynyddu\u2019r risg o afiechyd uchder eithafol. Rydym yn dymuno pob lwc i'r ti\u0302m gyda'u her.\""}, {"text_idx": "#000023", "text": "Dywedodd yr Athro Carol Tully, Dirprwy Is-Ganghellor: \"Rydym yn hynod falch o'n myfyrwyr am ymgymryd a\u0302'r her hon yn anhunanol, a fydd yn y pen draw, yn helpu llawer eraill. Mae iechyd a lles ein myfyrwyr yn bryder sylfaenol i'r Brifysgol; ac rydym yn ceisio creu amgylchedd sy'n addas ar gyfer eu lles. Mae'r fyfyrwyr yma yn wirioneddol yn arwain o'r blaen o ran codi ymwybyddiaeth.\""}, {"text_idx": "#000024", "text": "Pacio bagiau mewn archfarchnad i godi arian.Mae'r myfyrwyr wedi bod yn codi arian drwy amryw o weithgareddau dros y deg mis diwethaf, yn cynnwys pacio bagiau ym Morrisons Bangor a Chaernarfon, M&S a Tesco Bangor, a chasglu arian ar y stryd ym Manceinion, Caer, Bangor, Llandudno a Biwmares. Buont hefyd yn cynnal gweithgareddau codi arian yn y Belle Vue a Bar UNO yn ystod Pencampwriaeth y Chwe Gwlad yn ogystal a\u0302 gwerthu cacennau yn y brifysgol."}, {"text_idx": "#000025", "text": "Mae'r myfyrwyr wedi codi ymron i \u00a3100,000 yn barod, ac mae'r daith hefyd yn derbyn cymorth trwy ddyfarniad gan Gronfa Bangor."}, {"text_idx": "#000027", "text": "Ar ran Mind, dywedodd Kris Heuser, Cydlynydd Codi Arian yn y Gymuned Mind Cymru: \"Rydym wrth ein bodd bod myfyrwyr ym Mhrifysgol Bangor wedi dewis codi arian i ni trwy ddringo Kilimanjaro. Mae'r ti\u0302m wedi bod yn gweithio'n ddiflino ers blwyddyn i godi'n agos at \u00a3100,000 ac wedi bod yn hyrwyddwyr gwych dros well iechyd meddwl."}, {"text_idx": "#000028", "text": "\"Gall \u00a3100,000 ein helpu i ateb 12,500 o alwadau i'n llinell gymorth, rhoi cymorth a chefnogaeth i 333 o bobl ifanc sy\u2019n dioddef profedigaeth oherwydd hunanladdiad ac atal mwy o achosion o hunanladdiad oherwydd profedigaeth, neu ein helpu i argraffu a dosbarthu 400,000 o lyfrynnau am iechyd meddwl. Bydd yr arian maen nhw\u2019n ei godi yn ein galluogi i helpu mwy o bobl a bod yno pan fo mwyaf ein hangen."}, {"text_idx": "#000029", "text": "\"Mae wedi bod yn bleser i'w cefnogi ar y daith hon.\""}, {"text_idx": "#000030", "text": "Am fwy o wybodaeth am yr her neu os hoffech gyfrannu: Cliciwch Yma. Bydd rhoddion ar y dudalen hon yn cael eu rhannu'n gyfartal rhwng pob myfyriwr sy'n codi arian i\u2019r daith gerdded ac yn mynd i Mind. Os ydych am noddi myfyriwr penodol, cyfrannwch i\u2019w tudalen unigol: Cliciwch Yma"}, {"text_idx": "#000031", "text": "Dyddiad cyhoeddi: 30 Awst 2019"}]